
REFERAT

privind modificarea componenţei Consiliului de Administraţie 
al  SC Aquatim SA aprobata prin Hotărârea Consiliului Local nr. 36/27.01.2009
Prin Hotărârea Consiliului Local nr. 36/27.01.2009 s-a aprobat componenţa Consiliului de Administraţie al SC Aquatim SA, iar prin Hotărârea Consiliului Local nr. 91/24.02.2009 s-a modificat componenţa Consiliului de Administraţie al SC Aquatim SA. 

Prin adresa nr. 728/15.09.2011, Partidul Social Democrat – Organizaţia Judeţeană Timiş a solicitat înlocuirea reprezentantului acestora  - domnul Marincu Ioan - din Consiliul de Administraţie al SC Coltem SA cu domnul Novac Aurelian.
Având în vedere prevederile Legii nr. 15/1990, privind reorganizarea unităţilor economice de stat ca regii autonome şi societăţi comerciale, actualizată, de prevederile Legii nr. 161/2003, privind unele măsuri pentru asigurarea transparenţei în exercitarea demnităţilor publice a funcţionarilor publici şi în mediul de afaceri, prevenirea şi sancţionarea corupţiei, precum şi de prevederile art. 36,  alin. 3, litera c şi art. 45  din Legea nr. 215/2001 republicată privind administraţia publică locală;
Ţinând cont de cele prezentate, propunem modificarea componenţei Consiliului de Administraţie al SC Aquatim SA prin înlocuirea domnului Marincu Ioan cu domnul Novac Aurelian.

